**Κόνιτσα 12/11/2019**

**ΔΕΛΤΙΟ ΤΥΠΟΥ**

Ο Δήμος Κόνιτσας στο Δ΄ Πανελλήνιο Συνέδριο Προσκυνηματικού Τουρισμού της Ιεράς Συνόδου της Εκκλησίας της Ελλάδας

Στην Άρτα μετέβη ο Δήμαρχος Κόνιτσας την Παρασκευή 8-11-2019 και στα Ιωάννινα το Σάββατο 9-11-2019, όπου παρευρέθηκε στο Δ’ Πανελλήνιο Συνέδριο Προσκυνηματικού Τουρισμού της Ιεράς Συνόδου της Εκκλησίας της Ελλάδας. Πρόκειται για μια εξαιρετική πρωτοβουλία του Συνοδικού Γραφείου Προσκυνηματικών Περιηγήσεων της Ελλάδας, της Ιεράς Μητροπόλεως Άρτας, Νικοπόλεως και Πρεβέζης, Ιωαννίνων και της Περιφέρειας Ηπείρου, για την προβολή των θρησκευτικών θησαυρών της Ηπείρου και την προώθηση του θρησκευτικού τουρισμού.

Θα ήταν ευχής έργο τέτοιες εκδηλώσεις να αποτελέσουν το έναυσμα, ώστε να καταστεί η Ήπειρος, και δη και ο Δήμος Κόνιτσας που έχει μοναδικά θρησκευτικά μνημεία και είναι τόπος Αγίων, όπως του Αγίου Παϊσίου, σημείο αναφοράς του θρησκευτικού τουρισμού.

Από το Γραφείο Δημάρχου